Territoire de Belfort
S Territoire de Belfort [] ìsch e frànzesch Département. S hàt d N° 90, dàs entsprìcht nìt dr àlphàbetische Nummerierung. Dr Höiptort ìsch Belfort.

Geogràfi 
S Territoire de Belfort leit ìm Oschte vun Frànkrich ìn dr Region Franche-Comté. S granzt d Département Doubs, Haute-Saône, Vosges un Haut-Rhin, drzüe öi án dr Schwizer Kanton Jura.

Gschìcht 
S Gebiet vum Département ìsch bìs ànne 1871 Deil vum Owerelsàss gsin. Ìm Gejesàtz zem ìwriche Département Haut-Rhin ìsch d Müettersproch vun dr Bevelkerung Frànzesch gsin. Wie dàs 1871 durich dr Verdràá vun Frankfurt àls Deil vun Elsàss-Lothringe àn s Ditsch Rich kumme ìsch, ìsch s Territoire de Belfort bi Frànkrich blìwe.

S Territoire de Belfort hàt zerscht e bsundere Stàtus ghet mìt me administrateur, wie vum Ràng har zwìsche me Präfekt un me Unterpräfekt gstànde ìsch, un re commission, wie d Mitglìder (commissaires) drvun no dr Rejele fìr d Generàlret gwehlt worre sìn.

Wie s Elsàss 1919 noch em Erschte Waltkriej wìder züe Frànkrich kumme ìsch, ìsch s Territoire de Belfort nìmm mit em Owerelsàss vereint worre. Ànne 1922 ìsch d Àmtsbezeichnung vum Repräsentànt vum Gebiet vun administrateur du territoire de Belfort züe préfet du territoire de Belfort gändert worre. Mìt dem Àkt ìsch s Territoire de Belfort andgilti eijestandi worre un blìwe. Ìm Johr 1941 hàt ìm Code officiel géographique d N° 90 üsserhàlb vun dr àlphàbetische Reihefolig bikumme.

Wàppe 
Bschriiwung: Ìn Blöi dräi guldene Zwìllingsfade, wie e guldene Zìnnedurm mìt me uffige Dor un blöibeliechtete Fanschter drìwer leit.

Verwàltung 
S Département bsteht nume üs eim Arrondissement, em Arrondissement Belfort, wie unterdeilt ìsch ìn 9 Kànton:

 Bavilliers
 Belfort-1
 Belfort-2
 Belfort-3
 Châtenois-les-Forges
 Delle
 Giromagny
 Grandvillars
 Valdoie

Weblink 
 Generàlrot vum Territoire de Belfort

Füeßnote 

Französischs Departemänt
Territoire de Belfort